Filem Ketiga “The Princess Diaries” Sedang Dibangunkan Disney
Ansuran terbaru francais filem The Princess Diaries kini sedang dibangunkan di Disney, menurut laporan terbaru dari The Hollywood Reporter. Menurut laporan, Aadrita Mukerji akan menulis skrip untuk The Princess Diaries 3, dan yang lebih menarik, ia akan berfungsi sebagai kesinambungan kepada filem yang diterajui Anne Hathaway, bukannya ‘reboot’ atau ‘remake’.  Laporan turut menyebut bahawa Hathaway masih belum mengikat perjanjian untuk kembali meneruskan peranannya, tetapi pelakon itu sering mengatakan bahawa dia sangat terbuka untuk kembali ke francais itu jika diberi peluang.  Jadi, masih terdapat harapan kepada peminat yang ingin melihatnya kembali meneruskan peranan sebagai Puteri Mia Thermopolis. Filem pertama The Princess Diaries dikeluarkan pada tahun 2001 dan dibintanig Hathaway sebagai seorang remaja Amerika yang kemudiannya mengetahui dia adalah pewaris takhta kerajaan Eropah Genovia. Filem tersebut berdasarkan novel karya Meg Cabot dengan nama yang sama dan turut dibintangi Julie Andrews. The Princess Diaries mendapat sambutan hangat sehingga berjaya mengangkat Hathaway menjadi bintang terkenal dan memperoleh kutipan lebih daripada $165 juta di box office. Sekuelnya, The Princess Diaries 2: Royal Engagement, telah dikeluarkan pada tahun 2004 dan menyaksikan Hathaway dan Andrews kembali meneruskan peranan mereka. The Princess Diaries 2: Royal Engagemen Filem itu meneruskan cerita dari filem asal dan menyaksikan Mia Thermopolis Hathaway kembali ke Genovia untuk akhirnya dinobatkan sebagai Ratu. Filem itu juga merupakan kejayaan besar untuk Disney, memperoleh $134 juta di box office, walaupun reaksi terhadap filem itu sedikit rendah daripada filem sebelumnya.